fr hu hu hu hu hu hu hu hu hu hu pt hu hu hu hu en hu hu hu hu hu hu hu hu hu hu hu hu en en en en en hu en hu hu hu hu hu hu en hu en hu hu hu hu hu en hu hu hu hu hu hu hu hu hu hu hu hu hu
A 6800 egy 8 bites mikroprocesszor, amelyet a Motorola tervezett és gyártását 1974-ben indította be. Az MC6800 mikroprocesszor az M6800 Microcomputer System (mikroszámítógép-rendszer) része volt, amely soros és párhuzamos interfész IC-ket, RAM és ROM memóriákat és egyéb támogató csipeket is magában foglalt. A kialakítás egy igen fontos jellemzője volt, hogy az M6800-as IC család minden tagja egyetlen öt voltos tápfeszültséget igényelt, miközben a korabeli egyéb mikroprocesszoroknak három különböző feszültségre volt szükségük. Az M6800 mikroszámítógép-rendszert 1974 márciusában jelentették be és már a bejelentés évében teljesen termelésbe került.[1][2]
A 6800-as architektúrájára és utasításkészletére nagy hatással volt az akkoriban népszerű Digital Equipment Corporation PDP–11-es miniszámítógép.[3][4] A 6800-as processzornak 16 bites címsíne (címbusza) van, amellyel 64 KiB memória címezhető közvetlenül, és egy 8 bites kétirányú adatsíne (adatbusza). A processzornak 72 utasítása van, ezek 7 címzési móddal kombinálhatók, amelyek együtt összesen 197 opkódot alkotnak. Az eredeti MC6800 processzor maximális órajele 1 MHz lehetett. Az órajel a későbbi verziókban már elérte a 2 MHz-et.[5][6]
Az IC-k mellé a Motorola egy komplett assembly nyelvű szoftverfejlesztő rendszert is biztosított, és egy MEK6800D2 jelű fejlesztőkártyát is, amely egy kétkártyás mikrogép. Az ügyfelek a szoftvert egy távoli időosztásos számítógépen vagy az otthoni miniszámítógépes rendszereiken használhatták. A Motorola EXORciser (szójáték, kb. ördögűző) egy M6800 IC-kből épült asztali számítógép volt, amelyet az új tervek prototípusainak kialakítására és hibakeresésére volt használható. Az átfogó dokumentációs csomag tartalmazza minden IC-k adatlapjait, emellett két assembly nyelvű programozási kézikönyvet és egy 700 oldalas felhasználói kézikönyvet, amely bemutatta, hogyan lehet POS-terminálokat tervezni M6800-as IC-kkel.[7]
↑ (1974. március 7.) „Motorola joins microprocessor race with 8-bit entry”. Electronics, New York 47 (5), pp. 29–30. o, Kiadó: McGraw-Hill.
↑ (1974. december 26.) „Microcomputer system runs on one 5-V supply”. Electronics, New York 47 (26), pp.114–115. o, Kiadó: McGraw-Hill.   "Motorola's M6800 microcomputer system, which can operate from a single 5-volt supply, is moving out of the sampling stage and into full production." Kis példányszámban az MC6800 ára 360 dollár volt. Az MC6820 PIA (periféria-interfész adapter) 28 dollárba került.
↑ (1980. április 17.) „The Digital Age”. Electronics, New York 53 (9), p. 377. o, Kiadó: McGraw-Hill.   "It introduced its 6800 microprocessor in March 1974. The device needed only one +5-volt power supply, in contrast with the Intel 8080's three. And it had an untangled bus structure like the one the Digital Equipment Corp. put in its PDP-11 minicomputers."
↑ Ceruzzi, Paul E.. A History of Modern Computing. Cambridge, MA: MIT Press, 244. o. (2003). ISBN 0-262-53203-4  "The microprocessor phenomenon passed the PDP-11 by, even though elements of its architecture turned up in microprocessor designs (especially the Motorola 6800)." - a szerző interjúja Gordon Bell-lel, a PDP-11 tervezőjével
↑ M6800 Microcomputer System Design Data. Phoenix AZ: Motorola (1976)
↑ Daniels, R. Gary, William C. Bruce (1985. április 1.). „Built-In Self-Test Trends in Motorola Microprocessors”. IEEE Design & Test of Computers 2 (2), pp. 64–71. o, Kiadó: IEEE. DOI:10.1109/MDT.1985.294865.   "… MC6800, which was introduced in 1974. The device was built in six-micron NMOS technology with about 4000 transistors." (… az 1974-ben bevezetett MC6800. Az eszköz 6 mikronos NMOS technológiával készült és kb. 4000 tranzisztorból állt.)
↑ M6800 Microprocessor Applications Manual. Phoenix AZ: Motorola (1975)
Ez a szócikk részben vagy egészben a Motorola 6800 című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
MC6800 alkalmazási kézikönyv, 1975-ből, sok információval
Motorola Exorciser Emulator Windowshoz
Open source Motorola Exorciser és SWTPC emulátor Linux/Cygwinhez
680x képek és leírások a cpu-collection.de oldalain
Egyszerűsített M6800 mikroprocesszor szimulátor, Java applet
Informatikai portál • összefoglaló, színes tartalomajánló lap
Ez az informatikai tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Motorola_6800&oldid=25289548”
Utoljára szerkesztve 2022. szeptember 18., 20:02-kor
A lap utolsó módosítása: 2022. szeptember 18., 20:02
A lap szövege CC BY-SA 3.0 alatt érhető el, ha nincs külön jelölve.